stanford-oval/wikipedia huggingface dataset:
วทัญญู มุ่งหมาย
ประวัติด้านวงการบันเทิง

ผลงานชิ้นแรก ละคร “เมฆินทร์พิฆาต” ทางช่อง 3 ร่วมกับ พงษ์พัฒน์ วชิรบรรจง / ธัญญา โสภณ
ละครสร้างชื่อ (พระเอก)  “ลานลูกไม้” ทางช่อง 3 ร่วมกับ ลลิตา ปัญโญภาส
ละคร “เวทีนี้ มีปัญหา(มาก)” ทางช่อง 7 ร่วมกับ ภัทราวดี ศรีไตรรัตน์
ละคร “บาปบริสุทธิ์” ทางช่อง 5 ร่วมกับ อนุสรณ์ เดชะปัญญา / เนาวรัตน์ ยุกตะนันท์
ละคร “มายา” ทางช่อง 7 ร่วมกับ ชไมพร จตุรพุช
ละคร (ตัวร้ายสร้างชื่อ) “ตำรับรัก” ช่อง 7 สี ร่วมกับ บดินทร์ ดุ๊ก / สิเรียม ภักดีดำรงฤทธิ์
ซิตคอม “ตะกายดาว ตอน ดาวจ๋า” ทางช่อง 9 ร่วมกับ สมบัติ / นันทิดา
ละคร “บัวแล้งน้ำ” ทางช่อง 7 สี ร่วมกับ ธนาภรณ์ รัตนเสน
ละคร “ชีวิตเปื้อนฝุ่น” ทางช่อง 7 สี ร่วมกับ อรพรรณ วัชรพล
ละคร “นางฟ้ากับซาตาน” ทางช่อง 3 ร่วมกับ จอนนี่ แอนโฟเน่ / น้ำฝน โกมลฐิติ
ละคร “ข้าวเปลือก” ทางช่อง 7 สี ร่วมกับ สมชาย เข็มกลัด / สรพงศ์ ชาตรี / แคทรียา อิงลิช
ละคร “เงาใจ”  ทางช่อง 7 สี ร่วมกับ ดนุพร  / สุวนันท์
ละคร “ตั้งไข่ล้มพรหมไม่ลิขิต” (รับเชิญ) ทางช่อง 7 สี  ร่วมกับ ดนุพร ปุณณกันต์ / สุวนันท์ ปุณณกันต์
ละคร “นายร้อยสอยดาว” (รับเชิญ) ทางช่อง 7 สี ร่วมกับ จักรมนต์ นิติพน / อรุณ ภาวิไล / ติ๊ก กลิ่นสี / โน๊ต เชิญยิ้ม / ยาว ลูกหยี / สุฐิตา เรืองรองหิรัญญา
ละคร “ฟ้ากระจ่างดาว” ทางช่อง 7 สี ร่วมกับ ณัฐวุฒิ สกิดใจ / วรนุช ภิรมย์ภักดี
ละคร “ฉันรักเธอนะ” (รับเชิญ) ทางช่อง 7 สี ร่วมกับ สเตฟาน / ไปรยา สวนดอกไม้
ผลงานภาพยนตร์

เรารักกันนะที่ปักกิ่ง (2530)
ปีกมาร (2530)
วัยเปรี้ยว ปิ๊กๆ (2530)
วอนเพลงฝากรัก (2530)
พรหมจารีสีดำ (2530)
ก้อ...โอเคนะ (2530)
เพราะว่าฉันรักเธอ (2531)
ผลงานเพลง

รางวัลนักร้องดีเด่น  5 ภูมิภาค ประเภทเพลงไทยสากล และเพลงสากล �รายการเพลงเงินล้าน ช่อง 9 อสมท. (ซิวเนชั่นแนล) ปี 2526
รางวัลป๊อปปูล่าร์โหวตเพลงสากล รายการเพลงเงินล้าน ช่อง 9 อสมท. ปี 2527
ตัวแทนนักร้องไทยร่วมประกวดนักร้องยอดเยี่ยมเอเชียที่ประเทศฮ่องกง ปี 2530
ออกอัลบั้มในค่าย แกรมมี่ 2 ชุด “วันแรกเจอ” และ “รักเงียบ ๆ” ปี 2529-2534
ชุด วันแรกเจอ (พ.ศ. 2529)
ร้าวราน
วันแรกเจอ
เพียงครั้งเดียว
ร้านหัวมุม
รู้สึกแปลก...แปลก
อยากมีใครสักคน
ไกลแสนไกล
เคยไหม
อย่าเพียงแค่ฝัน
สิ่งที่ดีกว่า
ชุด รักเงียบเงียบ (2 มิถุนายน พ.ศ. 2532)
รักเงียบเงียบ
เสียดาย
เหมือนที่ฉันเคยทำมา
เทวดาทำเมิน
พอใจ
เก็บแหวนรอ
จำไว้
เพื่อนใจ
เรื่องแค่นั้น
คนละมุมเดียวกัน
ออกอัลบั้มกับค่าย เบลเลสซ่า  1 ชุด  “แมน มุ่งหมาย” ปี 2535
ผลงานเพลงประกอบละครสร้างชื่อ
เพลง “อรุณสวัสดิ์”  ทางช่อง  7  สี  ปี 2537 เพลงประกอบละคร นักข่าวหัวเห็ด
ออกอัลบั้มกับศิลปินคนอึ่น ชุด “70 ปี ภาพยนตร์ไทย” ปี 2537
ผลงานเพลง > ผลงานเพลงปัจจุบัน

เพลง “เฉลิมพระเกียรติ พระบาทสมเด็จพระเจ้าอยู่หัวฯ” โดยบริษัท สตาร์ อีส บอร์น จำกัด
คีตราชัน  2  เวอร์ชัน (แจ๊ส (โดยเทวัญ ทรัพย์แสนยากร)  และลูกทุ่งประยุกต์ (โดยสมาคมชาวอีสาน))
เพลงเฉลิมพระเกียรติ ชุด “พระบารมี”
คิดถึงพุ่มพวง
ปัจจุบัน อยู่ในระหว่างผลิตผลงาน “คีตราชัน Amazing Thailand”
ประวัติการเป็นนักเขียน

เจ้าของผลงานพ็อคเก็ตบุ๊ค “สวัสดีไฮโซ”  พ.ศ. 2548
ปัจจุบันกำลังทำงานผลงานพ็อคเก็ตบุ๊คหลากหลายรูปแบบในนาม บริษัท สตาร์ อีส บอร์น จำกัด อาทิ.คัมภีร์วิถีคน(principle for better life)
ประวัติการทำงาน

กรรมการผู้จัดการ บริษัท อินเตอร์-วิว  อินเตอร์เนชั่นแนล จำกัด  (ปี พ.ศ. 2539 – 2543)  ผลิตสื่อโฆษณาและประชาสัมพันธ์
ประธานกรรมการบริหาร  บริษัท สตาร์  อีส  บอร์น จำกัด  (ปี พ.ศ. 2544 – ปัจจุบัน)  บริษัทวางแผนโฆษณาและงานประชาสัมพันธ์
ประธานกรรมการบริหาร  ผลิตภัณฑ์  และศูนย์ความงาม  WM-PURE , Watanyoo  (YOUR  HEALTH & BEAUTY  SHOP)
ประธานกรรมการบริหาร สถาบันพัฒนาบุคลิกภาพและบุคลิกการเดินแบบ  Models Academy
ประธานกรรมการบริหาร  สำนักพิมพ์    บริษัท  สตาร์  อีส  บอร์น จำกัด
ตำแหน่งทางสังคม

ที่ปรึกษามูลนิธิ พล.อ. เปรม  ติณสูลานนท์
รองประธานชมรมเพื่อสื่อมวลชนแห่งประเทศไทย
รองประธานเครือข่ายศิลปิน  ดารา  ผู้ประกอบการใหม่  NEC
กรรมการสมัชชาศิลปิน
ประธานชมรม มอบรักแด่เด็กและผู้ด้อยโอกาส
สมาชิกสโมสรซอนต้าสากลกรุงเทพฯ5
ตำแหน่งทางวิชาการ

หัวหน้าสาขาวิชาการสื่อสารการเมืองบูรณาการ มหาวิทยาลัยเกริก
อาจารย์ประจำคณะนิเทศศาสตร์ สาขาสื่อสารมวลชน มหาวิทยาลัยเกริก
อาจารย์พิเศษคณะนิเทศศาสตร์ ภาคสมทบ มหาวิทยาลัยเกริก
วิชาการพัฒนาบุคลิกภาพผู้นำ  และนักประชาสัมพันธ์
วิชาผู้ประกาศและพิธีกร วิชาการผลิตรายวิทยุและโทรทัศน์
วิชาการจัดการวิทยุและโทรทัศน์  การเขียนบทวิทยุและโทรทัศน์
วิชาทฤษฎีเบื้องต้นทางนิเทศศาสตร์
สำหรับนักศึกษา  สาขาสื่อสารการเมืองบูรณาการ
โฆษณาประชาสัมพันธ์ และสาขาการตลาด การใช้ภาษาไทย
กรอตตาอัซซูร์รา

| กรอตตาอัซซูร์รา |
| --- | --- |
ภายในกรอตตาอัซซูร์รา
ที่ตั้ง: อานากาปรี   แคว้นคัมปาเนีย ประเทศอิตาลี
ความยาว: 54 เมตร
ธรณีวิทยา: ถ้ำในทะเล
ทางเข้า: 1
กรอตตาอัซซูร์รา (อิตาลี: Grotta Azzurra) หรือ ถ้ำลอดสีน้ำเงิน (อังกฤษ: Blue Grotto) เป็นถ้ำในทะเลบนชายฝั่งของเกาะกาปรี ทางใน้ของประเทศอิตาลี แสงอาทิตย์ที่ส่องผ่านโพรงใต้น้ำและสะท้อนแสงผ่านน้ำทะเลทำให้เกิดสีน้ำเงินสะท้อนภายในโพรงถ้ำ ถ้ำมีความยาวราว 50 เมตรเข้าไปในหน้าผาจากผิวด้านนอก และมีความลึก 150 เมตร (490 ฟุต) พื้นถ้ำเป็นทราย
ปากถ้ำมีความสูงสองเมตรและอาจเหลือเพียงหนึ่งเมตรหากน้ำขึ้นสูง ทำให้การเข้าไปภายในถ้ำจะทำได้ต่อเมื่อน้ำลงและไม่มีคลื่นลมในทะเล ในปี 2011 เคยมีนักท่องเที่ยวคนหนึ่งประสบอุบัติเหตุได้รับบาดเจ็บบริเวณคอขณะกำลังมุดเข้าถ้ำ จากการตรวจสอบในภายหลังพบว่าคนนำเรือได้นำเรือเข้าไปในระหว่างที่มีน้ำขึ้นสูง
มีข้อบังคับไม่อนุญาตให้ว่ายน้ำภายในถ้ำเด็ดขาด
ประวัติศาสตร์

ในสมัยโรมัน ถ้ำโพรงนี้เคยถูกใช้เป็นสระว่ายน้ำส่วนตัวของติแบริอุส รวมถึงเป็นวิหารทะเล มีการค้นพบเทวรูปของเนปจูนและไทรทัน ในพื้นของถ้ำโพรงในปี 1964 ปัจจุบันย้ายไปจัดแสดงอยู่ที่อานากาปรี นอกจากนี้ยังมีการค้นพบฐานเทวรูปอีกจำนวนหนึ่งบนพื้นถ้ำในปี 2009 พลินีผู้อาวุโส นักประวัติศาสตร์ยุคโรมัน อธิบายถ้ำโพรงนี้ว่าเต็มไปด้วยไทรทันกำลัง "เล่นบนเปลือกหอย" จึงเป็นไปได้ว่าเทวรูปไทรทันที่ค้นพบในปี 1964 นั้นอาจเป็นรูปปั้นเดียวกับที่ปลินีผู้พี่เคนเห็นและบันทึกไว้ในศตวรรษที่ 1
ด้านหลังของถ้ำหลักมีทางเชื่อมต่อสามทางไปยังซาลาเดย์โนมี (Sala dei Nomi) หรือ "ห้องแห่งนาม" ภายในมีการสลักชื่อของผู้ที่เดินทางมาเยือนถ้ำนี้ตลอดเวลาหลายศตวรรษ และยังมีทางเชื่อมอีกสองทางที่นำทางลึกลงไปในหน้าผา เข้าใจกันว่าเป็นทางเดินไปยังวังของจักรพรรดิติแบริอุส แต่ต่อมาก็ค้นพบว่าตรงปลายค่อย ๆ แคบลงและเป็นทางตัน ลักษณะที่อาจพบได้เป็นการกัดเซาะตามธรรมชาติ
แหล่งข้อมูลอื่น

Grotta Azzurra เก็บถาวร 2009-06-04 ที่ เวย์แบ็กแมชชีน
The Virtual Cave: Seacaves
40°33′38″N 14°12′17″E﻿ / ﻿40.56056°N 14.20472°E﻿ / 40.56056; 14.20472
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
มิเกล โอยาร์ซาบัล

มิเกล โอยาร์ซาบัล อูการ์เต (บาสก์: Mikel Oyarzabal Ugarte; เกิด 21 เมษายน ค.ศ. 1997) เป็นนักฟุตบอลชาวสเปนที่เล่นในตำแหน่งปีกหรือกองหน้าให้แก่เรอัลโซซิเอดัดในลาลิกาและทีมชาติสเปน
เขาลงเล่นให้แก่เรอัลโซซิเอดัดมากกว่า 200 นัดและยิงได้มากกว่า 60 ประตู เขามีส่วนช่วยให้ทีมชนะเลิศโกปาเดลเรย์ 2020 ซึ่งเขาทำประตูในนัดชิงชนะเลิศ
โอยาร์ซาบัลลงเล่นให้แก่ทีมชาติสเปนชุดใหญ่ครั้งแรกใน ค.ศ. 2016 เขาเป็นตัวแทนของประเทศในการแข่งขันฟุตบอลชิงแชมป์แห่งชาติยุโรป 2020
ทีมชาติ > สเปน

โอยาร์ซาบัลเคยเล่นให้แก่ทีมชาติสเปนรุ่นอายุไม่เกิน 18 ปี, 19 ปี และ 21 ปี วันที่ 17 พฤษภาคม ค.ศ. 2016 เขาในวัย 19 ปีถูกเรียกติดทีมชาติชุดใหญ่ในเกมกระชับมิตรที่พบกับบอสเนียและเฮอร์เซโกวีนา ซึ่งในนัดนั้น เขาได้ลงเล่นแทนที่โนลิโต (ซึ่งทำประตูได้) ประมาณนาทีที่ 60 ช่วยให้ทีมเอาชนะไปได้ 3–1
วันที่ 10 มิถุนายน ค.ศ. 2019 โอยาร์ซาบัลทำประตูแรกให้นามทีมชาติ ช่วยให้ทีมเอาชนะสวีเดน 3–0 ในรอบคัดเลือกของฟุตบอลชิงแชมป์แห่งชาติยุโรป 2020 เดือนพฤษภาคม ค.ศ. 2021 เขามีชื่อติดทีมชาติชุด 24 คนภายใต้การคุมทีมของลุยส์ เอนริเกในการแข่งขันฟุตบอลชิงแชมป์แห่งชาติยุโรปรอบสุดท้าย เขาได้ลงเล่นเป็นตัวสำรองและทำประตูสุดท้ายช่วยให้ทีมเอาชนะโครเอเชียในช่วงต่อเวลาพิเศษ 5–3 ในรอบ 16 ทีมสุดท้าย และในรอบถัดมา เขายิงลูกโทษเป็นคนสุดท้าย ช่วยให้ทีมเอาชนะสวิตเซอร์แลนด์หลังจากที่เสมอกัน 1–1 ใน 120 นาที
โอยาร์ซาบัลมีชื่อติดทีมชาติสเปนชุดโอลิมปิกสำหรับการแข่งขันที่โตเกียวในปี 2021 เขาทำสามประตูในรายการ ช่วยให้ทีมจบอันดับรองชนะเลิศ ซึ่งหนึ่งในสามประตูที่เขาทำได้นั้นเกิดขึ้นในรอบชิงชนะเลิศที่แพ้บราซิล 2–1
เกียรติประวัติ > สโมสร

เรอัลโซซิเอดัด
โกปาเดลเรย์: 2019–20
เกียรติประวัติ > ทีมชาติ

สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019; รองชนะเลิศ 2017
สเปน อายุไม่เกิน 23 ปี
โอลิมปิกฤดูร้อน เหรียญเงิน: 2020
สเปน
ฟุตบอลยูโร 2024
เกียรติประวัติ > รางวัลส่วนตัว

ผู้เล่นยอดเยี่ยมประจำเดือนของลาลิกา: ตุลาคม 2020
แหล่งข้อมูลอื่น

โปรไฟล์อย่างเป็นทางการที่เว็บไซต์เรอัลโซซิเอดัด
ประวัติของ มิเกล โอยาร์ซาบัล ที่ BDFutbol
มิเกล โอยาร์ซาบัล ที่ National-Football-Teams.com
| ด ค กผู้เล่นชุดปัจจุบันของเรอัลโซซิเอดัด  |
| --- | --- |
 1 เรมิโร  2 โซลา  3 ซูบิเมนดิ  4 อิยาร์ราเมนดิ (กัปตัน)  5 ซูเบลเดีย  6 อาริตซ์  7 บาร์เรเนตเชอา  8 เมริโน  9 เฟร์นันเดซ  10 โอยาร์ซาบัล  11 โช  12 ไอเอน  14 คูโบะ  15 ริโก  16 เกรบารา  17 นาบาร์โร  18 โกโรซาเบล  19 ซอร์ลอธ  20 ปาเชโก  21 ซิลบา  22 ตูร์ริเอนเตส  23 เมนเดซ  24 เลอ นอร์ม็อง  25 ซาดิก  ผู้จัดการ: อิมานอล 
โอยาร์ซาบัลกับสเปนรุ่นอายุไม่เกิน 18 ปี
กะหล่ำดอกเจดีย์

| กะหล่ำดอกเจดีย์ |
| --- | --- |
กะหล่ำดอกเจดีย์ซึ่งมีรูปแบบคล้ายตนเอง
ชนิด: Brassica oleracea
กลุ่มพันธุ์ปลูก: Botrytis
สลัดที่มีส่วนผสมของกะหล่ำดอกเจดีย์ในเดนมาร์ก
กะหล่ำดอกเจดีย์ หรือ กะหล่ำเจดีย์ (ชื่อวิทยาศาสตร์: Brassica oleracea var. Botrytis) คือกะหล่ำดอกอิตาลีพันธุ์หนึ่ง (ตรงกันข้ามกับความเชื่อที่ว่าเป็นลูกผสมระหว่างกะหล่ำดอกกับบรอกโคลี) เมื่อเทียบกับกะหล่ำดอกแบบดั้งเดิม กะหล่ำพันธุ์นี้จะมีเนื้อสัมผัสแน่นกว่าและมีรสชาติละเอียดอ่อนกว่า แม้จะมีกะหล่ำดอกสีม่วงและสีเหลือง แต่ก็ไม่มีกะหล่ำดอกพันธุ์ใดที่มีรูปทรงเฉพาะตัวอย่างกะหล่ำดอกเจดีย์
เริ่มมีการเพาะปลูกกะหล่ำดอกเจดีย์ในยุโรปอย่างน้อยตั้งแต่สมัยใหม่ตอนปลายซึ่งอาจจะเป็นที่อิตาลีในช่วงครึ่งแรกของคริสต์ศตวรรษที่ 19 เมื่อ ค.ศ. 1834 จูเซปเป โจอากีโน เบลลี กวีชาวอิตาลี กล่าวถึงผักชนิดนี้ในบทกวีบทหนึ่งเป็นภาษาอิตาลีถิ่นโรม (คนละภาษากับภาษาอิตาลีมาตรฐาน) จึงเป็นที่มาของชื่อเรียกกะหล่ำพันธุ์นี้ว่า กะหล่ำดอกโรม หรือ บรอกโคลีโรม (อิตาลี: broccolo romanesco)
เช่นเดียวกับผักชนิดอื่น ๆ ในวงศ์ผักกาด กะหล่ำดอกเจดีย์อุดมไปด้วยใยอาหารชนิดละลายน้ำและสารอาหารต่าง ๆ เช่น วิตามินซี วิตามินเค โพแทสเซียม ฟอสฟอรัส กรดโฟลิก แคโรทีนอยด์ เป็นต้น นิยมนำมารับประทานโดยต้มหรือนึ่งจนสุก แต่อาจรับประทานเป็นผักสดก็ได้
ลักษณะที่โดดเด่นที่สุดอย่างหนึ่งของกะหล่ำดอกเจดีย์คือกระจุกดอกที่แตกตัวออกเป็นสาทิสรูป (แฟร็กทัล) จำนวนตาดอกที่ประกอบกันเป็นช่อดอกนั้นเป็นจำนวนฟีโบนัชชี  ผลการศึกษาล่าสุดชิ้นหนึ่งได้อธิบายถึงต้นกำเนิดทางพันธุกรรมของกะหล่ำพันธุ์นี้ ผู้วิจัยมีความเห็นว่ารูปลักษณ์และคุณสมบัติสาทิสรูปดังกล่าวน่าจะเกิดจากการถูกรบกวนภายในเครือข่ายควบคุมการแสดงออกของยีนที่รับผิดชอบการออกดอก ทำให้เนื้อเยื่อเจริญพัฒนาไปเป็นดอกไม่สำเร็จ แต่ก็ยังพยายามแตกตัวเป็นดอกต่อไปเรื่อย ๆ ในรูปแบบคล้ายตนเอง
กองทัพบกสาธารณรัฐแห่งชาติ

| กองทัพบกสาธารณรัฐแห่งชาติ |
| --- | --- |
Esercito Nazionale Repubblicano
ก่อตั้ง: พ.ศ. 2486
ยุบเลิก: พ.ศ. 2488
กองทัพบกสาธารณรัฐแห่งชาติ (อิตาลี: Esercito Nazionale Repubblicano) เป็นกองทัพบกของสาธารณรัฐสังคมนิยมอิตาลีระหว่าง ค.ศ. 1943 ถึง 1945 ซึ่งอยู่ฝ่ายเดียวกับนาซีเยอรมนีระหว่างสงครามโลกครั้งที่สอง
เส้นทางนักบุญยากอบ

| เส้นทางนักบุญยากอบ * |
| --- | --- |
  แหล่งมรดกโลกโดยยูเนสโก
แผนที่แสดงเส้นทางนักบุญยากอบจากประเทศต่าง ๆ ในยุโรป
ประเทศ:  สเปน
ประเภท: มรดกทางวัฒนธรรม
เกณฑ์พิจารณา: (ii) (iv) (vi)
ประวัติการขึ้นทะเบียน
ขึ้นทะเบียน: 2536 (คณะกรรมการสมัยที่ 17)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เส้นทางนักบุญยากอบ (อังกฤษ: Way of St. James; สเปน: Camino de Santiago; กาลิเซีย: Camiño de Santiago; บาสก์: Done Jakue bidea; ฝรั่งเศส: Chemin de St-Jacques; เยอรมัน: Jakobsweg) คือเส้นทางที่คริสต์ศาสนิกชนผู้แสวงบุญจากประเทศต่าง ๆ ในทวีปยุโรปใช้ในการเดินทางไปยังอาสนวิหารเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่บรรจุเรลิกของนักบุญยากอบ บุตรเศเบดี
เส้นทางนักบุญยากอบได้รับการขึ้นทะเบียนเป็นมรดกโลกของทวีปยุโรปในปี ค.ศ. 1993
เส้นทางจาริกแสวงบุญสำคัญคริสต์ศาสนิกชน

เส้นทางจาริกแสวงบุญนักบุญยากอบเป็นเส้นทางที่เป็นอนุสรณ์สถานทางประวัติศาสตร์แห่งสเปน สำหรับการจาริกแสวงบุญมากว่าหนึ่งพันปี และเป็นเส้นทางจาริกแสวงบุญสำคัญที่สุดเส้นหนึ่งในบรรดาเส้นทางจาริกแสวงบุญสามสายของคริสต์ศาสนา นอกจากนั้นก็ยังเป็นเส้นทางที่นักแสวงบุญสามารถได้รับพระคุณการุญเมื่อไปถึงจุดหมายปลายทางด้วย เส้นทางอีกสองสายคือเส้นทางฟรันชีเจนาไปยังกรุงโรม และเส้นทางไปยังกรุงเยรูซาเลม
ตำนานกล่าวว่าร่างของยากอบ บุตรเศเบดี หรือนักบุญยากอบองค์ใหญ่ถูกนำมาจากเยรุซาเลมมายังตอนเหนือของสเปน และมาฝังไว้ยังที่ที่ปัจจุบันคือเมืองซานเตียโกเดกอมโปสเตลา
การเดินทางไปยังซานเตียโกเดกอมโปสเตลาอาจจะใช้เส้นทางสายใดก็ได้ สำหรับนักแสวงบุญแล้วการเดินทางเริ่มจากที่อยู่ของตนเองไปยังจุดหมายปลายทางที่ซานเตียโกเดกอมโปสเตลา แต่ในบรรดาเส้นทางต่าง ๆ ก็มีเส้นทางที่ถือว่าสำคัญ ๆ อยู่สองสามสาย ในช่วงยุคกลางเส้นทางจาริกแสวงบุญไปยังซานเตียโกเดกอมโปสเตลาเป็นเส้นทางที่นิยมใช้กันมาก แต่เมื่อมาประสบกับกาฬโรคระบาดในยุโรป การปฏิรูปศาสนาฝ่ายโปรเตสแตนต์ และวิกฤติการณ์ทางการเมืองในช่วงคริสต์ศตวรรษที่ 16 เข้า ความนิยมในการเดินทางดังกล่าวก็เริ่มลดถอยลง เมื่อมาถึงคริสต์ทศวรรษ 1980 ในแต่ละปีก็แทบจะไม่มีนักแสวงบุญที่เดินทางไปถึงจุดหมายปลายทางที่ซานเตียโกเดกอมโปสเตลา แต่หลังจากนั้นเป็นต้นมาความนิยมในการเดินทางไปแสวงบุญก็เริ่มกระเตื้องขึ้นจากนักแสวงบุญจากทั่วโลก เมื่อสภาแห่งยุโรปได้ยกฐานะเส้นทางนักบุญยากอบขึ้นเป็นเส้นทางวัฒนธรรมแห่งยุโรปในปี ค.ศ. 1987 และโดยองค์การยูเนสโกขึ้นเป็นมรดกโลกในปี ค.ศ. 1993
ดูเพิ่ม

มรดกโลก
มรดกโลกของทวีปยุโรป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เส้นทางนักบุญยากอบ
Xacowebs Collection of websites related to Way of St. James
International Bibliography เก็บถาวร 2011-07-20 ที่ เวย์แบ็กแมชชีน
| ด ค กแหล่งมรดกโลกในประเทศสเปน |
| --- | --- | --- |
| ทางวัฒนธรรม |  ศูนย์กลางประวัติศาสตร์กอร์โดบา  อาลัมบรา เฆเนราลิเฟ และอัลไบซิน กรานาดา  อาสนวิหารบูร์โกส  อารามและแหล่งเอลเอสโกเรียล มาดริด  ผลงานของอันตอนี เกาดี  ถ้ำอัลตามิราและศิลปะถ้ำยุคหินเก่าแห่งสเปนตอนเหนือ  เมืองเก่าเซโกเบียและสะพานส่งน้ำ  โบราณสถานแห่งโอบิเอโดและราชอาณาจักรอัสตูเรียส  ซานเตียโกเดกอมโปสเตลา (เมืองเก่า)  เมืองเก่าอาบิลาพร้อมด้วยโบสถ์นอกกำแพงเมือง  สถาปัตยกรรมมูเดฆาร์แห่งอารากอน  นครประวัติศาสตร์โตเลโด  เมืองเก่ากาเซเรส  อาสนวิหาร อัลกาซาร์ และหอจดหมายเหตุอินดีสในเซบิยา  นครเก่าซาลามังกา  อารามปุบแบล็ต  กลุ่มโบราณคดีเมริดา  อารามหลวงซานตามาริอาเดกัวดาลูเป  เส้นทางซานเตียโกเดกอมโปสเตลา : กามิโนฟรันเซสและเส้นทางในสเปนตอนเหนือ  เมืองป้อมปราการประวัติศาสตร์แห่งกูเองกา  ลาลองฆาเดลาเซดาเดบาเลนเซีย  ลัสเมดูลัส  ปาเลาดาลามูซิกากาตาลานาและอุสปิตัลดาซัมเปา บาร์เซโลนา  อารามยูโซและอารามซูโซแห่งซานมิยัน  แหล่งศิลปะบนหินยุคก่อนประวัติศาสตร์ในหุบเขาโกอาและซิเอกาเบร์เด (ร่วมกับประเทศโปรตุเกส)  ศิลปะบนหินของแอ่งเมดิเตอร์เรเนียนบนคาบสมุทรไอบีเรีย  มหาวิทยาลัยและย่านประวัติศาสตร์อัลกาลาเดเอนาเรส  ซานกริสโตบัลเดลาลากูนา  กลุ่มโบราณคดีตาร์ราโก  สวนปาล์มแห่งเอลเช  กำแพงโรมันแห่งลูโก  โบสถ์โรมาเนสก์แบบกาตาลาแห่งบัลย์ดาบูอี  แหล่งโบราณคดีอาตาปูเอร์กา  ภูมิทัศน์วัฒนธรรมอารังฆูเอซ  กลุ่มโบราณสถานสมัยฟื้นฟูศิลปวิทยาแห่งอูเบดาและบาเอซา  สะพานบิซกายา  ประภาคารเฮอร์คิวลีส  ภูมิทัศน์วัฒนธรรมแซร์ราดาตรามุนตานา  มรดกปรอท อัลมาเดนและอีดริยา (ร่วมกับประเทศสโลวีเนีย)  แหล่งดอลเมนแห่งอันเตเกรา  นครกาหลิบแห่งมะดีนะตุซซะฮ์รออ์  ภูมิทัศน์วัฒนธรรมริสโกกาอิโดและภูเขาศักดิ์สิทธิ์แห่งกรันกานาเรีย  ปาเซโอเดลปราโดและบูเอนเรติโร ภูมิทัศน์แห่งศิลปะและวิทยาศาสตร์  แหล่งยุคก่อนประวัติศาสตร์มินอร์กาสมัยตาลาย็อต  |  |
| ทางธรรมชาติ |  อุทยานแห่งชาติการาโฆไน  อุทยานแห่งชาติดอญญานา  ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป  อุทยานแห่งชาติเตย์เด  |  |
| แบบผสม |  อิบิซา ความหลากหลายทางชีวภาพและวัฒนธรรม  ปีเรเน-มงแปร์ดูว์ (ร่วมกับประเทศฝรั่งเศส)  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
การค้นหาสถาปัตยกรรมประสาท

การค้นหาสถาปัตยกรรมประสาท (Neural Architecture Search, NAS) เป็นเทคนิคการออกแบบโครงข่ายประสาทเทียมโดยอัตโนมัติ เป็นแบบจำลองที่ใช้กันอย่างแพร่หลายในด้านการเรียนรู้ของเครื่อง ปัจจุบัน ประสิทธิภาพของแบบจำลองที่ออกแบบผ่านการค้นหาสถาปัตยกรรมประสาทนั้นอาจเทียบเท่าหรือเหนือกว่าแบบจำลองที่ออกแบบโดยมนุษย์  วิธีการค้นหาสถาปัตยกรรมประสาทสามารถแบ่งออกได้เป็น 3 ด้าน ได้แก่ ปริภูมิการค้นหา กลยุทธ์การค้นหา และกลยุทธ์การประมาณค่าประสิทธิภาพ :
ปริภูมิการค้นหา (search space) กำหนดประเภทของโครงข่ายประสาทเทียมที่สามารถออกแบบและเพิ่มประสิทธิภาพได้
กลยุทธ์การค้นหา (search strategy) กำหนดวิธีการสำรวจปริภูมิค้นหา
กลยุทธ์การประมาณสมรรถนะ (performance estimation strategy) จะประเมินประสิทธิภาพของโครงข่ายประสาทเทียมที่มีศักยภาพผ่านโครงสร้าง (อาจไม่จำเป็นต้องสร้างและฝึกฝนเครือข่ายแบบนี้)
การค้นหาสถาปัตยกรรมประสาทมีความเกี่ยวข้องอย่างใกล้ชิดกับ การหาไฮเปอร์พารามิเตอร์ที่เหมาะที่สุด นอกจากนี้ยังเป็นสาขาย่อยของ การเรียนรู้ของเครื่องโดยอัตโนมัติ อีกด้วย
เพลงสรรเสริญสาธารณรัฐเชเชน

| --- | --- |
Шатлакхан Илли
เพลงชาติของ สาธารณรัฐเชชเนีย
ชื่ออื่น: شاتلاقان ىللى
เนื้อร้อง: อาฮ์มัด คาดือรอฟ
ทำนอง: อุมัร เบกซุลตานอฟ
รับไปใช้: กรกฏาคม ค.ศ. 2010

ตัวอย่างเสียง
บันทึกเสียงวงออร์เคสตราอย่างเป็นทางการไฟล์ ช่วยเหลือ
 
เพลงสรรเสริญสาธารณรัฐเชเชน มีชื่อเพลงว่า เพลงแห่งชัตลัก (เชเชน: Шатлакхан Илли, อักษรโรมัน: Şatlaqan İlli) เป็นเพลงชาติของสาธารณรัฐเชชเนียในสาธารณรัฐของประเทศรัสเซีย ประพันธ์โดยอาฮ์มัด คาดือรอฟ และทำนองโดยอุมัร เบกซุลตานอฟ โดนนำมาใช้อย่างเป็นทางการในเดือนกรกฎาคม ค.ศ. 2010
"ชัตลัก" ในภาษาเชเชนหมายถึง "รัฐแห่งความยินดี" หรือ "นกสวรรค์"
เนื้อเพลง > เนื้อเพลงภาษาเชเชน

| อักษรซีริลลิก | อักษรละติน | อักษรอาหรับ | ถอดเสียงตามสัทอักษรสากล |
| --- | --- | --- | --- |
| I  Харцоно цӏе тесна хийла хьо ягарх,  Нохчийчоь ца йоьжна, гӏаьттина яха.  𝄆 Кавказан ткъес хилла, маршонан ага,  Хьан лаьттан сий дина яхь йолчу наха. 𝄇    Барт болу хьан къаьмнаш – мах боцу беркат!  Хьо йоцург, Нана яц, нохчийн халкъ хьаста.  Тхан дахар, тхан дерзар Даймехкан кхерчахь,  Декъалдар доьхуш ду, Далла беш хастам.    II  Башламан баххьашка дайн синош дуьссу.  Органа тулгӏено ненан мотт буьйцу.  𝄆 Исбаьхьа совгӏат хьо, азаллехь делла!  Шатлакхан илли ду тхуна ницкъ белларг! 𝄇    Къинхьегам, хьан хьуьнарш хазделла шайна,  Хьалкъаца лерам бар кхаъ хуьлда хьуна.  𝄆 Машаран гӏаролехь ирсан некъ тайна,  Сий долуш Нохчийчоь ехийла тхуна! 𝄇 | I  Xarcono ċe tesna xiyla ẋo yagarx,  Noxçiyçö ca yöƶna ġättina yaxa.  𝄆 Kavkazan tq̇es xilla, marşonan aga,  Ẋan lättan siy dina yaẋ yolçu naxa. 𝄇    Bart bolu ẋan q̇ämnaş – max bocu berkat!  Ẋo yocurg, Nana yac, noxçiyn xalq̇ ẋasta.  Txan daxar, txan derzar Daymexkan qerçaẋ,  Deq̇aldar döxuş du, Dalla beş xastam.    II  Başlaman baxẋaşka dayn sinoş düssu.  Organa tulġeno nenan mott büycu.  𝄆 Isbäẋa sovġat ẋo, azalleẋ della!  Şatlaqan illi du txuna nicq̇ bellarg! 𝄇    Q̇inẋegam, ẋan ẋünarş xazdella şayna,  Ẋalq̇aca leram bar qaə xülda ẋuna.  𝄆 Maşaran ġaroleẋ irsan neq̇ tayna,  Siy doluş Noxçiyçö yexiyla txuna! 𝄇 | ١  خارر̤وٓنوٓ ڗە تەسنا خىيلا حوٓ ياگارخ  نوٓخچىيچوٓ ر̤ا يوٓجنا غاتتىنا ياخا.  𝄆 كاوكازان تڨەس خىللا، مارشوٓنان اگا،  حان لاتتان سىي دىنا ياح يوٓلچو ناحا. 𝄇    بارت بوٓلو حان ڨامناش – ماخ بوٓر̤و بەركات.  حوٓ يوٓر̤ورگ، نانا يار̤، نوٓخچىين خالاڨ حاستا.  تخان داخار، تخان دەرسار دايمەقان قەرچاح،  دەڨالدار دوٓخوش دو، داللا بەش خاستام. 𝄇    ٢  باشلامان باخحاشكا داين سىنوٓس دوسسو.  وٓرگانا تولغەنوٓ نەنان موٓتت بوير̤و.  𝄆 ىسباحا سوٓوغات حوٓ، ازاللەح دەللا.  شاتلاقان ىللى دو تخونا نىر̤ڨ بەللارگ. 𝄇    ڨىنحەگام، حان حونارش خازدەللا شاينا،  حالڨارا لەرام بار قائ خولدا حونا.  𝄆 ماشاران غاروٓاەح ىرسان نەڨ تاينا،  سىي دوٓلوش نوٓخچىيچوٓ يەخىيلا تخونا. 𝄇 | 1  [ˈχär.t͡sʰu͜o̞.nu͜o̞ ts͡ʼi͜e̞ ˈtʰi͜e̞s.nə ǀ ˈxiː.ɫə ʜu͜o̞ ˈjä.gəɾχ ǀ]  [ˈnu͜o̞χ.t͡ʃʰiː.t͡ʃʰɥ͜ø̞ t͡sʰə ˈɥ͜ø̞ʒ.nə ˈʁæt.tɪ.nə ˈjä.χə ǀ]  𝄆 [ˈkʰəf.kʰä.zə̃ t͡qʼi͜e̞s ˈχɪɫ.ɫə ǀ ˈmäɾ.ʃu͜o̞.nə̃ ˈä.gə ǀ]  [ʜə̃ ˈlæt.tə̃ siː ˈdɪ.nə ǀ jəʜ ˈjo̞ɫ.t͡ʃʰʊ ˈnä.χə ‖] 𝄇    [bəɾt ˈbu͜o̞.ɫʊ ʜə̃ ˈqʼæm.nəʃ məχ ˈbu͜o̞.t͡sʰʊ ˈbi͜e̞ɾ.kʰətʰ ‖]  [ʜu͜o̞ ˈjo̞.t͡sʰʊɾg ˈnä.nə jət͡sʰ ˈnu͜o̞χ.t͡ʃʰĩː χəlqʼ ˈʜäs.tʰə ‖]  [t͡χʰə̃ ˈdä.χəɾ t͡χʰə̃ ˈdi͜e̞ɾ.zəɾ ˈdə͜ɪ.mɛχ.kʰə̃ ˈqʰi͜e̞ɾ.t͡ʃʰəʜ ǀ]  [ˈdi͜e̞.qʼəl.dəɾ ˈdɥ͜ø̞.χʊʃ du ǀ ˈdäɫ.ɫə bi͜e̞ʃ χäs.tʰəm ‖]    2  [ˈbəʃ.ɫä.mə̃ ˈbäχ.ʜəʃ.kʰə ǀ də̃͜ɪ ˈsɪ.nu͜o̞ʃ ˈdʏs.sʊ ‖]  [ˈu͜o̞ɾ.gə.nə ˈtʰuɫ.ʁɛː.nu͜o̞ ˈni͜e̞.nə̃ mu͜o̞tː ˈbyː.t͡sʰʊ ‖]  𝄆 [ˈɪs.bæ.ʜə ˈso̞͜ʊ.ʁətʰ ʜu͜o̞ ǀ ˈə.zəlʲ.li͜e̞ʜ ˈdi͜e̞ɫ.ɫə ‖]  [ˈʃətʰ.ɫä.qʰə̃ ˈɪl.lɪ dʊ ǀ ˈt͡χʰʊ.nə nɪt͡sʰq’ ˈbi͜e̞ɫ.ɫəɾg ‖] 𝄇    [ˈqʼɪ̃.ʜi͜e̞.gəm ʜə̃ ˈʜʏ.nəɾʃ ˈχəz.di͜e̞ɫ.ɫə ˈʃə͜ɪ.nə ǀ]  [ˈʜəɫ.q’ä.t͡sʰə ˈli͜e̞.ɾəm bəɾ qʰəʔ ˈχʏɫ.də ˈʜʊ.nə ‖]  𝄆 [ˈmä.ʃə.ɾə̃ ˈʁä.ɾu͜o̞lʲ.li͜e̞ʜ ˈɪɾ.sə̃ ni͜e̞q’ ˈtʰə͜ɪ.nə ǀ]  [siː ˈdu͜o̞.ɫʊʃ ˈnu͜o̞χ.t͡ʃʰiː.t͡ʃʰɥ͜ø̞ ˈi͜e̞.χiː.ɫə ˈt͡χʰʊ.nə ‖] 𝄇 |
เนื้อเพลง > คำแปล

| ภาษารัสเซีย | ภาษาไทย |
| --- | --- |
I  Как бы ты ни горела огнем несправедливости Чечня,  Не падала и вставала, чтобы жить.  𝄆 Молния Кавказа, колыбель свободы,  Берегли честь твоей земли гордые люди. 𝄇    Согласие между твоими народами — бесценное богатство!  Кроме тебя, нет матери, чтобы приласкать народ Чечни.  Нашу жизнь и нашу кончину в очаге Родины,  Просим, восхваляя тебя, благослови.    II  На вершину Башлама спускаются души предков.  Волна Аргуна говорит на языке матери.  𝄆 Великолепный подарок ты, данный нам жизнью!  Наш гимн дал нам силу! 𝄇    Любовь к труду и отваге, уважение народа,  Пусть будет для тебя приятной вестью.  𝄆 На страже свободы, найдя счастливую дорогу,  Живи для нас, достойная Чечня! 𝄇: ๑  ไม่ว่าการนองเลือดจะเผาไหม้เจ้านั้นอยุติธรรมเพียงใด  เชชเนียจักไม่สลายและลุกขึ้นมาอีกครา  𝄆 อัสนีแห่งคอเคซัส คือบ่อเกิดของเสรีภาพ  เกียรติของท่านเก็บรักษาไว้โดยปวงชนผู้ภาคภูมิ 𝄇    ความสันติระหว่างชนชาติคือสมบัติอันล้ำค่า!  มิมีมาตุภูมิอื่นใดแล้วแด่มวลชนเชเชน  ทั้งชีวีและมรณานั้นอยู่ในหทัยมาตุภูมิ  เราสรรเสริญท่าน "สาธุการแด่บ้านเกิดของเรา!"    ๒  วิญญาณบรรพชนสืบทอดจากยอดเขาบัชลัม  คลื่นอาร์กุนพูดภาษาของแม่ของเรา  𝄆 :เจ้าคือของขวัญอันยิ่งใหญ่ด้วยการอวยพรชีวิตผองเรา  เพลงแห่งชัตลักอำนวยศักดิ์แด่ผองเรา! 𝄇    รักที่จะทำงานและกล้าหาญ, เคารพต่อทุกคน  ชื่อเสียงอันยิ่งใหญ่จงเป็นข่าวอันน่ายินดีรื่นรมยท  𝄆 ผู้ปกป้องเสรีภาพ ที่ค้นพบเส้นวิถี  มีชีวิตและเจริญเพื่อเรา เชชเนียผู้น่าสรรเสริญ! 𝄇
แหล่งข้อมูลอื่น

(ในภาษารัสเซีย) Listen online เก็บถาวร 2012-12-22 ที่ archive.today
(ในภาษารัสเซีย) Chechen and Russian lyrics เก็บถาวร 2012-12-21 ที่ archive.today
กองทัพสวิส

| กองทัพสวิส |
| --- | --- |

เหล่า: ทหารบกสวิส ทหารอากาศสวิส
เว็บไซต์: www.vtg.admin.ch
กำลังพล
อายุเริ่มบรรจุ: 19 ปี
การเกณฑ์: 19–34 ปี (ชายเท่านั้น) 40 ปีสำหรับประทวน  50 ปีสำหรับสัญญาบัตรขึ้นไป
ยอดประจำการ: 101,584
ยอดสำรอง: 49,715
รายจ่าย
งบประมาณ: 5.12 พันล้านฟรังก์สวิส 
ร้อยละต่อจีดีพี: 0.68% (2018)
กองทัพสวิส (เยอรมัน: Schweizer Armee, ฝรั่งเศส: Armée suisse, อิตาลี: Esercito svizzero) เป็นกำลังทางทหารของประเทศสวิตเซอร์แลนด์ ประกอบด้วยกำลังทางบกและกำลังทางอากาศ ระบบของกองทัพสวิสมีพลทหารประจำการจำนวนไม่มาก กำลังพลส่วนใหญ่เป็นพลอาสาซึ่งมีอายุ 19 ถึง 34 ปี (บางกรณีอาจถึง 50 ปี) และเนื่องจากสวิตเซอร์แลนด์มีธรรมเนียมวางตัวเป็นกลางอย่างยาวนาน กองทัพสวิตจึงไม่เคยเข้าร่วมความขัดแย้งในประเทศอื่น อย่างไรก็ตาม กองทัพสวิสเข้าร่วมในภารกิจรักษาสันติภาพระหว่างประเทศ และเป็นสมาชิกโครงการความร่วมมือเพื่อสันติของเนโท
โครงสร้าง

โครงสร้างของกองทัพสวิสตั้งแต่ปี 2018; กองทัพสวิตอยู่ภายใต้การบังคับบัญชาของ "ผู้บัญชาการกองทัพ" (Chef der Armee) ซึ่งมีหน้าที่รายงานต่อรัฐมนตรีว่าการกระทรวงกลาโหม ป้องกันพลเรือน และกีฬา และรายงานต่อคณะมนตรีสมาพันธรัฐสวิส
ในยามสงบ ผู้บัญชาการกองทัพเป็นนายทหารยศพลโท แต่ในยามศึกสงครามหรือวิกฤตการณ์ รัฐสภาอาจแต่งตั้งนายทหารยศพลเอก ดำรงตำแหน่งผู้บัญชาการสูงสุดกองทัพ (Oberbefehlshaber der Armee)
ผู้บัญชาการกองทัพ , อยู่ในแบร์น
ศูนย์ยุทธนาธิการ (Kommando Operationen), อยู่ในแบร์น
ศูนย์ยุทธศึกษา (Kommando Ausbildung), อยู่ในแบร์น
องค์การสนับสนุนการบังคับบัญชา (Führungsunterstützungsbasis), อยู่ในแบร์น
องค์การส่งกำลังบำรุงกองทัพ (Logistikbasis der Armee), อยู่ในแบร์น
ส่วนเสนาธิการกองทัพ (Armeestab), อยู่ในแบร์น